Вольга Гуськова – мастачка, графічны дызайнер. Нарадзілася ў 1974 г. у Маскве. У 1976 г. пераехала з бацькамі ў Беларусь. Вучылася ў Беларускім ліцэі мастацтваў імя І. Ахрэмчыка ў Мінску, Беларускай акадэміі мастацтваў. У 1996 г. пераехала ў Бельгію, жыве і працуе ў г. Бруге. Творы Вольгі Гуськовай знаходзяцца ў прыватных калекцыях Бельгіі, Англіі, Нідэрландаў, Германіі, Францыі, Італіі, ЗША, Аб’яднаных Арабскіх Эміратах. Выставы мастачкі праходзілі ў многіх краінах свету. На адкрыцці выставы “Беларусы замежжа” адбудзецца ўрачыстае выданне ганаровага “Пашпарта беларусачкі” Беларускім фондам культуры.